प्रगति खुला फुटबल शनिबारदेखि
प्रगति खुला फुटबल प्रतियोगिता शनिबार सुरु हुने भएको छ । ललितपुर भैंसेपाटीमा अवस्थित प्रगति युवा क्लबको आयोजनामा हुने प्रतियोगितामा २० टोलीको सहभागिता रहनेछ ।
काठमाडौँ — प्रगति खुला फुटबल प्रतियोगिता शनिबार सुरु हुने भएको छ । ललितपुर भैंसेपाटीमा अवस्थित प्रगति युवा क्लबको आयोजनामा हुने प्रतियोगितामा २० टोलीको सहभागिता रहनेछ ।भैंसीपाटी आवास क्षेत्र मैदानमा नकआउटका आधारमा हुने प्रतियोगिता विजेताले २ लाख रुपैयाँ पुरस्कार जित्ने क्लबका सचिव रवि शाही ठकुरीले बताए् । उपविजेताले १ लाख र सेमिफाइनल पुग्ने दुई टोलीले जनही १५ हजार पाउनेछन् । प्रतियोगिताका उत्कृष्ट खेलाडी, गोलरक्षक, रक्षक, सर्वाधिक गोलकर्ताले जनही १५ हजार पाउने क्लबले जनाएको छ ।प्रतियोगितामा प्रगति युवा क्लबका ‘ए’ र ‘बी’ टोली, रुद्रायणी क्लब, सैंबु १८, लक्की स्टार क्लब, एलवाईसी भैंसेपाटी, नेपाल माझी उत्थान समाज, न्यु योङ एफसी, बार्सा नेपाल, गोदावरी युनाइटेड, बुद्धमार्ग युथ क्लब, नख्खु जवान, कुर्दन फुटबल एकेडेमी, खालीबारी युवा फुटबल क्लब, वीआर ब्रदर्श एफसी, हिमालयन एफसी र बीएस पोटले प्रतिस्पर्धा गर्नेछन् । 